laion/Wikipedia-Exotic huggingface dataset:
מועאז אל-כסאסבה

מועאז אל-כסאסבה (בערבית: معاذ صافي يوسف الكساسبة, תעתיק מדויק: מעאד' צאפי יוסף אלכסאסבה;‏ 29 במאי 1988 - ככל הנראה 3 בינואר 2015) היה טייס ירדני שנשרף חי על ידי ארגון הטרור המדינה האסלאמית. אל-כסאסבה היה סגן בחיל האוויר הירדני. המטוס שהטיס במשימת הפצצה, לוקהיד מרטין F16, התרסק ב-24 בדצמבר 2014, והוא נתפס על ידי דאעש באזור א-רקה שבסוריה. בזמן שמשא ומתן לשחרורו התנהל בין בכירים ירדנים לבין דאעש, לא הייתה הוכחה שהוא עוד בחיים. למעשה הוא נרצח ב-3 בינואר 2015. אל-כסאסבה היה אחד משמונה ילדים, מוסלמי סוני. בשנת 2009 סיים את לימודיו במכללת המלך חוסיין, והצטרף לחיל האוויר הירדני. בשנת 2012 הוסמך כטייס מבצעי ושובץ בטייסת מס' 1 בבסיס מוואפק סלטי. בעת נפילתו בשבי היה בדרגת סגן. לאחר מותו הועלה לדרגת סרן. המטוס שאל-כסאסבה הטיס, לוקהיד מרטין F-16, התרסק לאחר בעיות מכניות ב-24 דצמבר 2014, בהפצצה על בית חרושת ללבנים של דאעש. דאעש טען שהארגון יירט את המטוס. הוא צנח לתוך אגם ליד אזור רקה שבסוריה, ונתפס במהירות על ידי חמושים השייכים לדאעש. משא ומתן לא מוצלח התקיים לשחרורו. משפחתו הפעילה לחץ על ממשלת ירדן כדי להסדיר את שחרורו. במקור, הוצע להחליף אותו ואת העיתונאי היפני החטוף קנג'י גוטו, בסאג'ידה א-רישאווי, מחבלת מתאבדת עיראקית שהייתה כלואה בירדן מאז שהשתתפה בביצוע הפיגועים במלון בעמאן 2005, ונדונה למוות. ממשלת ירדן דרשה הוכחה כי אל-כסאסבה עדיין בחיים לפני ההחלפה, אולם המדינה האסלאמית סירבה להיענות, ובמקום זאת פרסמה את הווידאו של רציחתו. היו פרשנים שהעריכו כי ההצעה של דאעש לחילופי אסירים הייתה גימיק, שנועד להוציא שם רע או ללעוג למחויבותה של הממשלה הירדנית להתערבות הצבאית נגדה. יומיים לאחר פרסום הסרטון טענו מספר מומחים ובלוגרים ברחבי המרשתת, אחד היסודיים שבהם הוא תומאס ויקטור, מומחה להיסטוריה צבאית, כי הטייס נשרף רק לאחר שנורה למוות בעודו כורע בכלוב, ושהלהבות שבחלקו הראשון של הטקס הוספו לוידאו בעריכה. אל-כסאסבה נשרף למוות על ידי חוטפיו בינואר 2015. הריגתו הוקלטה בוידאו ופורסמה באינטרנט. הסרטון מראה אותו עם עין ימין כחולה, קודם סביב שולחן, ולאחר מכן צועד לעבר כלוב פלדה, כשהוא לבוש בסרבל כתום. בסרטון מוצגים נזקי התקיפות האוויריות של מטוסי הקואליציה נגד המדינה האסלאמית ותצלומי תקריב של חלליה, גברים, נשים וילדים, בעיקר כאלו שנשרפו למוות. בסיום הסרטון, אל-כסאסבה מועלה באש ונשרף בעודו בחיים, בזמן שחמושים רבים מביטים בו. בנוסף, הסרטון מציג רשימה ארוכה של טייסים ירדנים, חלקם עם תצלום וציון כתובותיהם האזרחיות. מיד עם פרסום דבר שריפתו למוות של אל-כסאסבה הוציאה ירדן להורג בתלייה את סאג'ידה א-רישאווי ואת זיאד אל-כרבולי, מחבלים שנידונו למוות והיו כלואים בירדן. בהמשך הגביר חיל האוויר הירדני את תקיפותיו על מטרות דאעש בסוריה ובעיראק.. לעומת זאת מרים אל-מנסורי הוצאה מכוח הרב לאומי. דאעש מציג: גיהנום אסלאמי בשידור חי, ד"ר מרדכי קידר, אתר 'מידה'. מומחים: "סרטון שריפת הטייס הירדני - מזויף", באתר ‏מאקו‏, 8 בפברואר 2015 http://www.thomaswictor.com/the-jordanian-pilot-was-not-burned-alive/ ירדן הוציאה להורג את המחבלת הכלואה: "דאעש נוקט טרור שפל, באתר וואלה, 4 בפברואר 2015 ירדן תקפה גם היום יעדים של ארגון "המדינה האסלאמית", באתר של "קול ישראל", 6 בפברואר 2015
בול ראשון לציון

בול ראשון לציון היה בול דואר, שהופק על ידי עיריית ראשון לציון, לשימוש דואר המכוניות המשוריינות, שהופעל על ידה בתקופת מלחמת העצמאות. ב-1948 הדרכים לראשון לציון לא היו מנותקות, אך התחבורה סבלה התנכלויות רבות, לכן צומצמה במידה רבה וכך נפגע גם שירות הדואר שיצא רק פעם בשבוע. ב-5 באפריל 1948 התכנסה מועצת ראשון לציון והחליטה להנהיג שירות דואר דחוף משלה באמצעות מכוניות משוריינות, שיסעו מראשון לציון לתל אביב ובחזרה. לתשלום עבור שירות הדואר הוחלט להפיק בול דואר. היוזמה להפקת הבול הייתה של חוג הבולאים בראשון לציון, שהעלו את הרעיון בפני ראש המועצה דאז, אליקום אוסטשינסקי. לאחר קבלת אישורו, הוגשו ארבע הצעות, ביניהן של ראובן בלאו, תושב העיר וממייסדי חוג הבולאים. ההצעה שנבחרה הייתה של הפסלת חווה סמואל. על הבול היה ציור של משוריין ומחיר הבול נקבע ל-40 מיל. הבולים נמכרו במטבח הפועלים בראשון ובמשרדי חברת "פלס" בתל אביב. עם הסדרת התחבורה והדואר הרגיל נאספו הבולים של ראשון והגלופות והושמדו. הבול המשוריין, כמו גם הבולים שלא נבחרו, מצויים במוזיאון ראשון לציון. הגנה וביטחון בראשון לציון 1882-1949 - הבול המשוריין תמונת הבול של ראשון לציון ישראלה רוזנצוויג, אחרון הבולאים, ערים: ראשון לציון, נס ציונה, רחובות והסביבה, 22.12.1989 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
גביע דייוויס 1980

גביע דייוויס 1980 הייתה התחרות ה-69 במניין מאז ייסוד התחרות. לתחרות נרשמו 52 נבחרות. הנבחרות חולקו ל-3 בתים: "בית אמריקה", "בית אירופה", ו"בית המזרח". הקבוצה המנצחת במשחקים בין ראשי הבתים הייתה מקבלת את הגביע. זו הייתה השנה האחרונה בה נערכו משחקים בשיטה זו. המשחק על התואר התקיים בין נבחרת איטליה לבין נבחרת צ'כוסלובקיה בפראג. הוא הסתיים עם התוצאה 1:4 לטובת צ'כוסלובקיה. הבית כלל 12 קבוצות. לאחר המשחקים המוקדמים, החלו משחקי רבע הגמר. משתתפות גמר הבית בשנה הקודמת קיבלו זכות לעבור ישירות לרבע הגמר. הבית כלל 50 קבוצות כולל מצרים, אלג'ריה, מרוקו וישראל. לאור מספר גדול של הקבוצות הבית פוצל ל-2 ומנצחות תת-הבתים קיבלו זכות לעלות למשחקים בין מנצחי הבתים. לאחר משחקים מוקדמים החלו משחקי רבע הגמר. משתתפות גמר תת-הבית בשנה הקודמת לא השתתפו במשחקים המוקדמים. בית המזרח כלל 10 קבוצות כולל אוסטרליה וניו זילנד. לאחר המשחקים המוקדמים החלו משחקים על ראשות הבית. משתתפות גמר הבית בשנה הקודמת קיבלו זכות לעבור ישירות לרבע הגמר. משחקי חצי הגמר נערכו במהלך ספטמבר 1980 ומשחק הגמר בדצמבר. נבחרת ישראל שובצה בבית אירופה א' ושיחקה נגד נבחרת מונקו. לאחר הניצחון על מונקו הנבחרת שיחקה נגד שווייץ והפסידה. אתר התחרות
עילם רותם

עילם רותם (נולד ב-29 בנובמבר 1984) הוא מלחין, נגן צ'מבלו, זמר בס וכן מבצע וחוקר מוזיקה עתיקה. הקים ומנהל את אנסמבל נביאי הקווינטה ומלחין מוזיקה חדשה בשפה המוזיקלית של המאה ה-17, יצירות שהבולטות שבהן עושות שימוש בטקסט התנכ"י בעברית. רותם היה בעבר גם מלחין הבית של תזמורת הבארוק ירושלים. רותם נולד בשדות ים. בתקופת לימודיו בתיכון של קיבוץ כברי הקים עם חבריו חמישייה קולית בשם "נביאי הקווינטה". אנסמבל זה הפך לאנסמבל בינלאומי ידוע בשם "Profeti della Quinta" שמופיע ברחבי אירופה, צפון אמריקה ועוד. רותם למד לתואר ראשון בנגינת צ'מבלו באקדמיה למוסיקה ולמחול בירושלים, ולמד לתארים מתקדמים בזמרה, אלתור והלחנה, ונגינת קונטינואו בתחום המוזיקה העתיקה בסקולה קאנטורום בזל (אנ') ובאוניברסיטת וירצבורג. מתמחה בסגנון המוזיקלי של המאות ה-16 וה-17 באיטליה, והרכבו, "נביאי הקווינטה", ידוע ברחבי העולם, בין השאר בשל ביצועיו למוזיקה של המלחין היהודי סלומונה רוסי, שהיה המלחין הראשון שהשתמש בשפה המוזיקלית ה"מערבית-נוצרית" להלחנה של טקסטים יהודיים בעברית ("השירים אשר לשלמה", 1623). בהשראת סלומונה רוסי, הלחין רותם יצירות חדשות בשפה המוזיקלית של תחילת המאה ה-17 על פי טקסטים תנ"כיים בעברית. הלחנה בשפות מוזיקליות עתיקות אינה דבר חדש, אולם, סדר הגודל של היצירות והדבקות של רותם בשפה המוזיקלית שבחר, והשימוש בפרוזה התנכ"ית העברית ליצירותיו, בולטים בהשוואה ליצירות מוזיקליות אחרות העוסקות בנושאים תנ"כיים ועושות שימוש בעיבודים של הטקסט שברוב גדול של המקרים, מעובד ומושר בשפות שאינן עברית. יצירות מוקלטות של רותם (דיסקים) 2013, "יוסף ואחיו" 2015, האוסף "כִּי חוֹלַת אַהֲבָה אָנִי" בנוסף, מפעיל רותם, תחת השם הבדוי "פוציםפוצים", ערוץ יו-טיוב של שירי ילדים שכתב וביצע, לפי לחנים שחלקם לחנים עתיקים, חלקם פופולריים מודרניים וחלקם מקוריים שלו. ביניהם השירים "כלב במים", "נחש חשמל" ו"חיות ים". בתחילה שמר על זהות בדויה, אך בהמשך חשף אותה בראיון לגלי צה"ל . הוצאה לאור של מהדורה ביקורתית מחודשת "קינות ירמיה" מאת המלחין אמיליו דה קאבליירי (1550-1602) בהוצאת פלוריאן נוצל, גרמניה (2014). ייסד אתר אינטרנט בשם "Early Music Sources", המספק קישורים למקורות בתחום המוזיקה העתיקה, שמטרתו להנגיש את החומרים הזמינים ברשת על פי נושאים. מדיה וקבצים בנושא עילם רותם בוויקישיתוף עילם רותם, סרטונים בערוץ היוטיוב עילם רותם, באתר MusicBrainz (באנגלית) עילם רותם, באתר Discogs (באנגלית) אנסמבל נביאי הקווינטה - אתר רשמי חגי חיטרון, מלחין אחד מעז: עילם רותם, באתר הארץ, 26 בינואר 2015 עמיר קדרון, עילם רותם וחבורתו לקראת ביקור מולדת עם שלל יצירות חדשות, 17 בינואר 2015, נעם בן זאב, הבארוק האיטלקי של עילם רותם, באתר הארץ, 19 בדצמבר 2012 חגי חיטרון, עילם רותם עם שיר השירים בעקבות מונטוורדי, באתר הארץ, 26 בינואר 2015 נעם בן זאב, איך נשמע בארוק בעברית, באתר הארץ, 27 במרץ 2011 חגי חיטרון, עילם רותם עם שיר השירים בעקבות מונטוורדי, באתר הארץ, 26 בינואר 2015 Can an Ancient Style Yield Truly New Music? Israeli Composer Elam Rotem Shows How, Iowa Public Radio (באנגלית) Rappresentatione di Giuseppe e i suoi Fratelli, Pan Classics Quia Amore Langueo, Pan Classics טל שנהב ומתן לוי מארחים את פוציםפוצים, באתר גלי צה"ל, ‏02.12.22 Emilio de' Cavalieri, Lamentations and responsories for the holy week : Biblioteca Vallicelliana MS 0 31, Facsimile and critical edition by Elam Rotem, in Quellenkataloge zur Musikgeschichte, Band 62, Wilhelmshaven: Florian Noetzel, 2014 Early Music Sources
גליקסמן

גליקסמן הוא שם משפחה שפירושו ביידיש ובגרמנית "איש בר-מזל יאה". האם התכוונתם ל... אנדרה גליקסמן – פילוסוף יהודי צרפתי ברניקה גליקסמן – פסנתרנית ישראלית ג'ף גליקסמן – מפיק מוזיקלי אמריקאי לילך גליקסמן – זמרת ישראלי פנחס זליג גליקסמן – סופר וחוקר גליקמן גליק גלוק גלקסי
בזדאן

בזדאן (בסרבית קירילית: Бездан, בסרבית בכתב לטיני: Bezdan, בהונגרית: Bezdán) הוא כפר בסרביה השוכן בשטח הרשות המקומית סומבור, שבמחוז באצ'קה המערבי אשר בפרובינציית וויבודינה. תיעוד ראשון בכתובים לכפר בן 10 בתים בשם בזדאן מצוי בתעודות עותמ'אניות מ-1579 שעסקו בגביית מיסים. לאחר מלחמת האימפריה העות'מאנית-הליגה הקדושה (1683–1699) עבר היישוב לחזקת ממלכת הבסבורג שתחת האימפריה הרומית הקדושה. ב-1794 החריבה שרפה חלקים גדולים מהכפר. במהלך המאה ה-19 נשלט האזור על ידי האימפריה האוסטרית ובהמשך האימפריה האוסטרו-הונגרית. ב-1900 מנתה האוכלוסייה במקום 7,985 נפשות. לאחר מלחמת העולם הראשונה הועבר האזור לחזקת ממלכת יוגוסלביה וב-1931 התגוררו בבזדאן 6,449 נפשות. באפריל 1941, במהלך מלחמת העולם השנייה פלשה גרמניה הנאצית ליוגוסלביה והכניעה אותה תוך ימים אחדים. יוגוסלביה חולקה למספר אזורי כיבוש ואזור באצ'קה נמסר לחזקת הונגריה. באוקטובר 1944 שוחררה העיירה על ידי צבא השחרור העממי של יוגוסלביה ולאחר המלחמה נכללה בשטחי הרפובליקה הפדרלית הסוציאליסטית של יוגוסלביה. לאחר המלחמה חלה ירידה הדרגתית במספר תושבי הכפר. בראשית שנות ה-90 של המאה ה-20, לאחר התפרקות יוגוסלביה נכלל בזדאן בשטחי סרביה. בראשית המאה ה-21 התגוררו בבזדאן כ-5,000 תושבים. בכפר מתועדת קהילה יהודית החל מ-1740. ב-1778 הוקם במקום בית עלמין יהודי. ב-1880 מנתה הקהילה 211 נפשות ונכללו בה גם מספר מועט של משפחות יהודיות שהתגוררו בכפר באצ'קי מונושטור (אנ'). ב-1807 נחנך בית הכנסת הקהילתי וב-1870 נחנך בית ספר יסודי יהודי, אשר הועבר בהמשך לרשות השלטונות ושולב במסגרת החינוך הממלכתי. רבה הראשון של הקהילה היה הרב מרדכי (מרקוס) בליץ שכיהן עד 1865. ב-1900 התגוררו בבזדאן 238 יהודים שהיוו כ-3 אחוזים מכלל האוכלוסייה. בפרוץ מלחמת העולם השנייה מנתה הקהילה 110 נפשות. באפריל 1941 פלשה גרמניה הנאצית ליוגוסלביה והכניעה אותה תוך ימים אחדים. אזור באצ'קה הועבר לחזקת הונגריה. במרץ 1944, לאחר פלישת הגרמנים להונגריה הוחל בהשמדה שיטתית של יהדות הונגריה. במאי 1944 ביצעו ההונגרים אקציה, עצרו ובהמשך גרשו את מרבית בני הקהילה למחנה ההשמדה אושוויץ, שם הם נרצחו. ב-1948 נהרס מבנה בית הכנסת בעיירה. בראשית המאה ה-21 עדיין נותרו שרידי בית העלמין היהודי פזורים במקום. מדיה וקבצים בנושא בזדאן בוויקישיתוף אתר האינטרנט הרשמי של בזדאן Aleksandra Terzić ,Željko Bjeljac,‏‏ The extermination of jewish population and heritage in BAČKA region of ap vojvodina-serbia (באנגלית) יהדות באצ'קה, באתר יד ושם [1], מפקד האוכלוסין בסרביה (2011), באתר הלשכה המרכזית לסטטיסטיקה בסרביה, אוחזר ב-6 בפברואר 2015 (בסרבית). ההיסטוריה של בזדאן, באתר bezdan.org.rs, אוחזר ב-7 בפברואר 2015 (באנגלית). קהילת בזדאן, באתר jewishgen.org, אוחזר ב-7 בפברואר 2015. אתרי מורשת בוויבודינה, באתר jewish-heritage-europe.eu, אוחזר ב-7 בפברואר 2015 (באנגלית). הקהילה היהודית בבזדאן, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 39. [2] ,[3], תמונות מגירוש יהודי בזדאן למחנות ההשמדה, באתר "יד ושם", אוחזר ב-7 בפברואר 2015. בית העלמין היהודי בבזדאן, באתר panoramio.com, אוחזר ב-7 בפברואר 2015 (באנגלית).
פוני (שיער)

פוני היא תסרוקת בה השיער גזור מלפנים ונח על המצח. לרוב הפוני גזור בצורה ישרה מעל הגבות, אך הוא יכול להיות גם פרוע, בצורת קוצים, מוסט לאחד הצדדים בעזרת ג'ל או מכסה את העיניים. תסרוקות פוני נהוגות בעיקר אצל ילדים אך גם בתת-תרבות שונות. למשל שיער פוני שחור וקצר נהוג בתת-תרבות הגותית כדוגמת מורטישה ממשפחת אדמס . לעיתים תסרוקת הפוני הופכת לסימן היכר של מפורסמים, כמו בטי פייג' והביטלס. מקור הכינוי בעברית הוא מהשפה הגרמנית, שם הכינוי מתאר את רעמת סוסי פוני שגדלה גם מלפנים ומכסה את מצח הסוס. זנב סוס - תספורת נוספת שכינויה הגיע מעולם הסוסים. מדיה וקבצים בנושא פוני בוויקישיתוף פוני וזנב סוס אתר השפה העברית. להטיל צל כבד: אופנה גותית אתר nrg ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
תוכנת שירות

תוכנת שירות היא תוכנת מערכת שנועדה לעזור לנתח, לייעל או לתחזק מחשב. תוכנת שירות מתרכזת לרוב בבחינת פעילות תשתיות המחשב (כולל חומרה, מערכת הפעלה, תוכנה, ואחסון מידע). תוכנת שירות, בדומה לתוכנת מערכת הפעלה, היא סוג של תוכנת מערכת המבדילה אותו מיישום מחשב. אנטי-וירוס משמשת לאיתור וירוסי מחשב. תוכנת גיבוי מסוגלת ליצור עותקים של כל המידע המאוחסן בדיסק ולשחזר את הדיסק כולו או קבצים מסוימים מתוכו. דחיסת נתונים משמשת לדחיסת נתונים באמצעי אחסון ובכך מגדילה את הקיבולת שלהם. בדיקת דיסקים סורקת את הדיסק הקשיח הפעיל. תכונה לניקוי דיסקים מוצאת קבצים לא הכרחיים לתפעול המחשב, או קבצים שתופסים כמות ניכרת מנפח המחשב. תוכנת ניקוי כוננים עוזרת למשתמש להחליט מה למחוק כאשר הכונן הקשיח מלא. תוכנת איחוי יכולה לזהות קובצי מחשב שתוכנם מפוזר ברחבי מספר מיקומים שונים בדיסק קשיח ולהעביר את החלקים השונים למקום אחיד כדי להגביר את יעילות המחשב. מנהל קבצים מספק שיטה נוחה לניהול הקבצים ומשימות ניהול כמו מחיקה, שינוי שם, קיטלוג, העברה, העתקה, מיזוג, ייצור ושינוי ערכות נתונים. מנטר מערכת רכיב חומרה או תוכנה המשמש לניטור משאבי וביצועי מערכת מחשב. תוכנת מערכת קובץ אצווה מדיה וקבצים בנושא תוכנת שירות בוויקישיתוף
Waterloo Sunset

"Waterloo Sunset" הוא שיר מאת להקת הקינקס שיצא לאור ב-1967, כסינגל וכחלק מהאלבום Something Else by The Kinks. השיר נכתב על ידי סולן הלהקה והיוצר העיקרי של שיריה, ריי דייוויס. השיר הגיע למקום השני במצעד הפזמונים הבריטי, והוא נחשב עד היום לאחד השירים המזוהים ביותר עם הלהקה. השיר מתאר את נקודת מבטו של אדם מבוגר (אם כי דייוויס היה בן 23 בלבד כשכתב אותו) המשקיף מחלון ביתו על גשר ווטרלו מעל נהר התמזה בלונדון, וצופה בזוג המאוהב טרי וג'ולי. על פי שמועות, טרי וג'ולי מבוססים על זוג השחקנים טרנס סטאמפ וג'ולי כריסטי, אם כי דייוויס הכחיש כי כתב את השיר עליהם. השיר נחשב היום כאחד השירים המזוהים ביותר עם לונדון, ובאולימפיאדת לונדון 2012 דייוויס ביצע אותו בטקס הסיום. השיר דורג במקום ה-42 בדירוג 500 השירים הגדולים בכל הזמנים של הרולינג סטון, וב-2005 דורג במקום השני בסקר של המגזין "קיו" לבחירת השירים הבריטיים הגדולים בכל הזמנים. המוזיקאים פול וולר ודיימון אלברן אמרו כי זהו השיר האהוב עליהם ביותר, ואלברן אף ביצע אותו בדואט עם דייוויס בתוכנית טלוויזיה. בין האומנים שביצעו גרסאות כיסוי לשיר: דייוויד בואי, דף לפרד, פיטר גבריאל ואליוט סמית'. דייוויס הקליט גרסה מחודשת לשיר בליווי מקהלה, במסגרת פרויקט שלו מ-2009 של גרסאות קלסיות לשירי הקינקס. מידע על היצירה "Waterloo Sunset" באתר מיוזיק בריינז מידע על הסינגל "Waterloo Sunset" באתר מיוזיק בריינז מידע על היצירה "Waterloo Sunset" באתר Discogs
פרס סטלייט

פרסי סטלייט (באנגלית: Satellite Awards) הם פרסים שנתיים הניתנים על ידי האקדמיה הבין-לאומית לעיתונות (IPA). במקור היה שם הפרסים Golden Satellite Awards. מאז שנת 1997 מתקיים טקס הענקת הפרסים במלון אינטרקונטיננטל במתחם Century City שבלוס אנג'לס. בשנת 2011, צומצם מספר הקטגוריות בהן הוענקו פרסים מ-22 ל-19; הצמצום נעשה כאשר הוחלט על מיזוג בין קטגוריות סרטי הדרמה והקומדיה הטובים ביותר לקטגוריה 'הסרט הטוב ביותר'. כמו כן מיזוג בקטגוריות השחקן הטוב ביותר בסרט דרמה וקומדיה לקטגוריה 'השחקן הטוב ביותר' ומיזוג בקטגוריות שחקן המשנה הטוב ביותר בסרט קומדיה ודרמה לקטגוריה 'שחקן המשנה הטוב ביותר'. השחקן הטוב ביותר (נוצר לאחר מיזוג בקטגוריות הדרמה, מוזיקלי וקומדיה*) השחקנית הטובה ביותר (נוצר לאחר מיזוג בקטגוריות הדרמה, מוזיקלי וקומדיה*) הסרט המונפש הטוב ביותר עיצוב והפקה הרכב השחקנים הטוב ביותר (2004-הווה) הצלם הטוב ביותר עיצוב תלבושות הבמאי הטוב ביותר סרט הדוקומנטרי הטוב ביותר העריכה הטובה ביותר הסרט הטוב ביותר (נוצר לאחר מיזוג בקטגוריות הדרמה, מוזיקלי וקומדיה*) הסרט הזר הטוב ביותר הפסקול המקורי הטוב ביותר השיר המקורי הטוב ביותר התסריט הטוב ביותר - מעובד התסריט הטוב ביותר - מקורי הסאונד הטוב ביותר (1999-הווה) שחקן המשנה הטוב ביותר (נוצר לאחר מיזוג בקטגוריות הדרמה, מוזיקלי וקומדיה*) שחקנית המשנה הטובה ביותר (נוצר לאחר מיזוג בקטגוריות הדרמה, מוזיקלי וקומדיה*) אפקטים חזותיים השחקן הטוב ביותר - סדרת דרמה השחקן הטוב ביותר - סדרת קומדיה או מוזיקלי השחקן הטוב ביותר - מיני-סדרה או סרט טלוויזיה השחקנית הטובה ביותר - סדרת דרמה השחקנית הטובה ביותר - סדרת קומדיה או מוזיקלי השחקנית הטובה ביותר - מיני-סדרה או סרט טלוויזיה הרכב השחקנים הטוב ביותר (2005-הווה) סדרת הטלוויזיה הטובה ביותר - דרמה סדרת הטלוויזיה הטובה ביותר - מוזיקלי או קומדיה מיני-סדרה או סרט הטלוויזיה הטוב ביותר (1996–1998, 2011-הווה) מיני-סדרה הטובה ביותר (1999–2010, משולב עם סרט) סרט הטלוויזיה הטוב ביותר (1999–2010, משולב עם מיני-סדרה) שחקן המשנה הטוב ביותר (2001-הווה) שחקנית המשנה הטובה ביותר (2001-הווה) פרס אוסקר פרס גלובוס הזהב פרס אמי פרס באפט"א לקולנוע פסטיבל הקולנוע בקאן פרס האקדמיה האירופית לקולנוע מדיה וקבצים בנושא פרס סטלייט בוויקישיתוף אתר האינטרנט הרשמי של פרס סטלייט פרס סטלייט, במסד הנתונים הקולנועיים IMDb (באנגלית)
אייר פראנס הופ

אייר פראנס הופ (באנגלית: Air France Hop; לשעבר HOP!) היא חברת תעופה אזורית צרפתית השייכת לאייר פראנס. החברה נוסדה בשנת 2013 כתוצאה ממיזוגן של חברות התעופה רז'יונל (Régional Compagnie Aérienne Européenne), בריט אייר (Brit Air) וארלנאייר (Airlinair), והחלה לפעול ב-31 במרץ אותה שנה. החברה מפעילה טיסות ל-50 יעדים בצרפת ובאירופה. מטרת ייסודה של החברה הייתה להתמודד ביתר הצלחה בחברות התעופה הזולות אשר נגסו בשוק הטיסות האזוריות של אייר פראנס. החברה מעסיקה יותר מ-3,000 עובדים. ב-1 בספטמבר 2019, עברה החברה מיתוג מחודש ושינתה את שמה מהופ! לאייר פראנס הופ. כל טיסות הופ! הועברו לאות הקריאה של אייר פראנס. צי המטוסים של החברה נכון למאי 2022: מדיה וקבצים בנושא אייר פראנס הופ בוויקישיתוף אתר האינטרנט הרשמי של אייר פראנס הופ פרטי צי המטוסים של הופ!, באתר airfleets.net (באנגלית) ערך זה הוא קצרמר בנושא חברות תעופה ובנושא צרפת. אתם מוזמנים לתרום לוויקיפדיה ולהרחיב אותו.
נביאי הקווינטה

נביאי הקווינטה (איטלקית Profeti della Quinta) הוא הרכב המתמחה במוזיקה קולית מתקופת הרנסאנס והבארוק. ההרכב נוסד בישראל על ידי עילם רותם, במהלך לימודיו בתיכון לאמניות בקיבוץ כברי. ההרכב מבוסס כיום בבזל שבשווייץ, שם השתלמו חבריו בבית הספר למוזיקה עתיקה "סקולה קנטורום בזיליינסיס". גרעין ההרכב כולל חמישה זמרים גברים, שני קונטרה טנורים, שני טנורים וזמר בס, המבצעים מוזיקה א-קאפלה או בלווית כלים היסטוריים כגון תיאורבו וצ'מבלו. בשנת 2009 יצא לאור התקליטור הראשון של ההרכב, המוקדש למוזיקה מאת המלחין היהודי איטלקי סלומונה רוסי. בקיץ 2011 זכה ההרכב בתחרות הבינלאומית לאמנים צעירים בעיר יורק שבאנגליה. באותה שנה הופיע ההרכב לראשונה בפסטיבל למוזיקה עתיקה באוטרכט וכן השתתף בסרט Hebreo: The Search for Salomone Rossi, סרט תיעודי בבימוי יוסף רוכליץ על אודות סלומונה רוסי אשר צולם במנטובה, העיר בה חי ופעל המלחין. בשנים האחרונות הופיע ההרכב בפסטיבלים ובאולמות קונצרטים חשובים בכל רחבי אירופה, כגון הפסטיבל למוזיקה עתיקה באמברונה, פסטיבל הנדל הבינלאומי בגטינגן, אולם הפילהרמונית של ורשה, הקונצרטהאוס בברלין ועוד. ב-2013 נסע ההרכב לראשונה לקונצרטים בקנדה, ושנה לאחר מכן הופיע לראשונה באולם של מוזיאון המטרופוליטן בניו-יורק וכן בסיור קונצרטים ביפן. הופעותיו של ההרכב משודרות באופן קבוע על ידי תחנות רדיו אירופאיות כגון פראנס מוזיק ו-BBC3. ההרכב שיתף פעולה עם אמנים והרכבים חשובים בתחום המוזיקה העתיקה, כגון אנדראס שול, סקיפ סמפה, תזמורת הבארוק ירושלים, אקדמיה דניאל, לאוטן קומפני ברלין ועוד. בנוסף למוזיקה מאת סלומונה רוסי מבצע ההרכב רפרטואר הכולל את קינות ירמיהו מאת אמיליו דה קוואליירי, ומדריגלים איטלקיים מאת רורה, מונטוורדי, ג'זואלדו ועוד. פרויקט ייחודי של ההרכב הוא ביצוע הדרמה התנ"כית 'יוסף ואחיו' בהלחנת עילם רותם, לטקסט מספר בראשית. יצירה זו בוצעה בישראל ובשווייץ, ויצאה לאור בשנת 2014 בתקליטור בחברת פאן קלסיקס. פרויקט נוסף של מוזיקה לטקסטים מקראיים בהלחנת רותם הוא האוסף 'כי חולת אהבה אני', הכולל מוטטים לטקסטים משיר השירים וסיפורי אהבה אפלים. מבחר מיצירות אלה בוצעו בישראל וברחבי העולם. Salomone Rossi: The Song of Solomon, 2009 Pan Classics PC 10214 Hebreo: The Search for Salomone Rossi, DVD 2012 Lasso Film & TV Production Wege zum Barock, 2013 Cantando Salomone Rossi: Il Mantovano Hebreo, 2013 Linn Records CKD429 Elam Rotem: Rappresentatione di Giuseppe e i suoi fratelli, 2CD 2014 Pan Classics PC 10302 Orlande de Lassus: Musica Reservata, 2015 Pan Classics PC 10323 אתר האינטרנט הרשמי של נביאי הקווינטה נביאי הקווינטה, סרטונים בערוץ היוטיוב נביאי הקווינטה, באתר ספוטיפיי נביאי הקווינטה, באתר AllMusic (באנגלית) נביאי הקווינטה, באתר MusicBrainz (באנגלית) נביאי הקווינטה, באתר Discogs (באנגלית) נביאי הקווינטה זוכים בתחרות למוזיקה עתיקה ביורק 2011; musolife.com, July 2011 Hebreo: The Search for Salomone Rossi; אתר רשמי Elam Rotem: Rappresentatione di Giuseppe e i suoi Fratelli; אתר רשמי
ביקיני קיל

ביקיני קיל (באנגלית: Bikini Kill) הייתה להקת פאנק רוק אמריקאית מאולימפיה, וושינגטון. הלהקה נוסדה ב-1990 וחבריה היו הזמרת והכותבת קתלין האנה (Kathleen Hanna), הגיטריסט בילי קארן (Billy Karren), הבסיסטית קתי ווילקוקס (Kathi Wilcox) והמתופפת טובי וייל (Tobi Vail). רבים רואים את הלהקה כחלוצת תנועת הריוט גירל (riot grrrl). שירי הלהקה מאופיינים בפמיניזם רדיקלי, פרובוקטיביים במכוון ומשויכים להארדקור פאנק. הופעותיה של הלהקה היו בוטות. הלהקה הוציאה שני אלבומים, מספר סינגלים ושני אוספים, והתפרקה ב-1997. למרות שיתופי פעולה עם אמנים ידועים כמו נירוונה וג'ואן ג'ט, ביקיני קיל סירבו לחתום עם חברות מוזיקה גדולות ולא שיתפו פעולה עם עיתוני המוזיקה של הזרם המרכזי. הלהקה נוסדה באולימפיה, וושינגטון באוקטובר 1990 על ידי קתלין האנה (מילים ושירה), בילי קארן (גיטרה), קתי ווילקוקס (בס) וטובי וייל (תופים). עבודתן המשותפת של האנה, ווילקוקס ווייל התחילה בפאנזין בשם ביקיני קיל, ובעקבותיה החליטו על הקמת הלהקה, אליה הצטרף קארן. בניגוד למקובל בסצנת הפאנק של אותם שנים שנחשבה גברית ואלימה, כאשר הקהל באותן ההופעות נהג להשתתף בריקודי פוגו שגרמו לנשים רבות לחוש לא בטוחות ולא רצויות, הלהקה עודדה אווירה המאפשרת לנשים להרגיש רצויות ובטוחות. הופעות רבות נפתחו בהכרזה של קתלין האנה שקראה לנשים לבוא לקדמת האולם ולגברים לזוז אחורה, ובכך לגרום לנשים להרגיש בטוחות ולמנוע הטרדה. ב-1991 הלהקה הוציאה קלטת דמו עצמאית בשם "Revolution Girl Style Now!". שנה לאחר מכן הלהקה שחררה את המיני אלבום "Bikini Kill" בהפקת חברת האינדי "Kill Rock Stars". מיני אלבום זה הוא שהחל למשוך אליה קהל מעריצים. אלבום הבכורה של הלהקה, "Pussy Whipped" יצא בספטמבר 1993. הלהקה יצאה אז לסבב הופעות באנגליה, שתועד על ידי לוסי טיין בסרט התיעודי "It Changed My Life: Bikini Kill In The U.K". כשחזרה הלהקה לארצות הברית היא החלה לשתף פעולה עם ג'ואן ג'ט, בעברה ממלהקת The Runaways, שאת המוזיקה שלה תיארה קתלין האנה כדוגמה מוקדמת לסגנון הריוט גירל. ג'ט הפיקה לביקיני קיל את הסינגל "New Radio"/"Rebel Girl". בשלב זה תנועת הריוט גירל כבר החלה לעורר עניין תקשורתי, וביקיני קיל הוזכרה פעמים רבות כחלוצת התנועה. אז קראה האנה לחרם על התקשורת בקרב אוהדות התנועה, מכיוון שהיא חשה שהתנועה מיוצגת באופן סקסיסטי על ידי התקשורת. ב-1996 הוציאה הלהקה את אלבומה האחרון "Reject All American". שנה לאחר התפרקות הלהקה ב-1997, יצא אלבום אוסף שכלל סינגלים שהוקלטו בין השנים 1993 ל-1995, תחת השם "The Singles". (Revolution Girl Style Now! (1991 (Pussy Whipped (1993 (Reject All American (1996 מדיה וקבצים בנושא ביקיני קיל בוויקישיתוף אתר האינטרנט הרשמי של ביקיני קיל (באנגלית) ביקיני קיל, ברשת החברתית פייסבוק ביקיני קיל, ברשת החברתית אקס (טוויטר) ביקיני קיל, ברשת החברתית אינסטגרם ביקיני קיל, במסד הנתונים הקולנועיים IMDb (באנגלית) ביקיני קיל, באתר אפל מיוזיק (באנגלית) ביקיני קיל, באתר ספוטיפיי ביקיני קיל, באתר סאונדקלאוד (באנגלית) ביקיני קיל, באתר Last.fm (באנגלית) ביקיני קיל, באתר AllMusic (באנגלית) ביקיני קיל, באתר MusicBrainz (באנגלית) ביקיני קיל, באתר דיזר ביקיני קיל, באתר Discogs (באנגלית) ביקיני קיל, באתר Songkick (באנגלית) ביקיני קיל, באתר בנדקמפ ביקיני קיל, באתר טיידל (באנגלית) ארכיון שהקימה קתלין האנה ב wordpress.com מידע על הלהקה במגזין rollingstone.com Brian Formo, Interview: Kathleen Hanna Never Expected to See The Punk Singer